LV Eiropas Savienības Oficiālais Vēstnesis C 262/6

Grozījumu pieteikuma publikācija saskaņā ar 50. panta 2. punkta a) apakšpunktu Eiropas Parlamenta un Padomes Regulā (ES) Nr. 1151/2012 par lauksaimniecības produktu un pārtikas produktu kvalitātes shēmām

2013/C 262/05

Šī publikācija dod tiesības izteikt iebildumus pret grozījumu pieteikumu atbilstīgi Eiropas Parlamenta un Padomes Regulas (ES) Nr. 1151/2012 (1) 51. pantam.

GROZĪJUMU PIETEIKUMS

PADOMES REGULA (EK) Nr. 510/2006

par lauksaimniecības produktu un pārtikas produktu ģeogrāfiskās izcelsmes norāžu un cilmes vietu nosaukumu aizsardzību (2)

GROZĪJUMU PIETEIKUMS SASKAŅĀ AR 9. PANTU

“UMBRIA”

EK Nr.: IT-PDO-0117-1520-17.10.2011

AĢIN ( ) ACVN ( X )

1. Produkta specifikācijas nodaļa, kurā izdarīti grozījumi

—  Produkta nosaukums — ☒ Produkta apraksts — ☒ Ģeogrāfiskais apgabals — ☒ Izcelsmes apliecinājums — ☒ Ražošanas metode —  Saikne —  Marķēšana — ☒ Valsts prasības —  Citur (norādīt sīkāk)

2. Grozījuma(-u) veids

—  Grozījumi vienotajā dokumentā vai kopsavilkuma lapā — ☒ Grozījumi reģistrētu ACVN vai AĢIN specifikācijā, ja nav publicēts ne vienots dokuments, ne kopsavilkums —  Grozījumi specifikācijā, ja publicētajā vienotajā dokumentā (Regulas (EK) Nr. 510/2006 9. panta 3. punkts) nav jāizdara grozījumi —  Pagaidu grozījumi specifikācijā, kas saistīti ar valsts iestāžu noteikto obligāto sanitāro vai fitosanitāro pasākumu ievērošanu (Regulas (EK) Nr. 510/2006 9. panta 4. punkts)

3. Grozījums(-i)

3.1. Produkta apraksts

Produkta specifikācija grozīta, norādot galveno parametru mediānas un svītrojot punktu (kam turpmāk vairs nav nozīmes), kā arī piemērojot noteikumus, kas paredzēti metodē COI/T20 Doc. no 22.

3.2. Ģeogrāfiskais apgabals

Ar ģeogrāfiskās izcelsmes norādi “Colli Assisi Spoleto” apzīmētā produkta ražošanas apgabals paplašināts, iekļaujot tajā Nocera Umbra pašvaldības teritoriju. Nocera Umbra pašvaldība ir Priekšapenīnu kalnu grēdas pirmā pašvaldība, kuras teritorija ietilpst to olīvu audzēšanas ģeogrāfiskajā apgabalā, kuras paredzētas ar ACVN “Umbria” (ģeogrāfiskās izcelsmes norādi “Colli Assisi Spoleto”) apzīmētā produkta ražošanas ģeogrāfiskajā apgabalā, un tai ir raksturīgas olīvbirzis un zemes gabali, kuriem piemīt produkta specifikācijā aprakstītās augsnes un klimatiskās īpašības. Nocera Umbra pašvaldības teritorijā, kas ir piekalnes apvidus, olīvkoku kultūrai ir liela nozīme hidroģeoloģiskajā ziņā, jo tā veicina ūdeņu regulāciju un augsnes stabilitāti.

3.3. Izcelsmes apliecinājums

Produkta specifikācija ir pielāgota Regulā (EK) Nr. 1898/2006 paredzētajiem noteikumiem, iekļaujot procedūras, kas ražotājiem jāievēro, izcelsmes apliecinājuma vai apliecinājumu nodrošināšanai

3.4. Ražošanas metode

Olīvu ražas novākšanas perioda aprakstā iekļauts nosacījums par tā sākumu, proti, kad augļi sāk iekrāsoties, un tā ilgums samazināts līdz 31. decembrim.

Atcelta prasība eļļas spiešanu veikt dažādos apakšapgabalos, taču saglabājot nosacījumu, ka tai jānotiek produkta specifikācijā noteiktajā teritorijā. Jaunie spēkā esošie noteikumi, ar kuriem reglamentē pārstrādes darbības un tehnoloģiskos jauninājumus, noteica olīveļļas spiestuvju skaita samazināšanos un radīja nepieciešamību atcelt ierobežojošo prasību – eļļas spiešanu veikt atsevišķos apakšapgabalos. Tāpēc izspiest olīvas, lai iegūtu produktu ar ACVN “Umbria”, turpmāk ir iespējams visā reģiona teritorijā.

3.5. Valsts prasības

Atceltas prasības, kas paredzētas ar 1992. gada 15. februāra Likumu Nr. 169 par kārtību, kādā atzīstami neapstrādātai olīveļļai vai neapstrādātai augstākā labuma olīveļļai piešķirti kontrolētas cilmes vietas nosaukumi (“Disciplina per il riconoscimento della denominazione di origine controllata degli oli di oliva vergini ed extravergini”), un ar ministrijas Dekrētu Nr. 573/1993.

3.6. Citur

—

VIENOTS DOKUMENTS

PADOMES REGULA (EK) Nr. 510/2006

par lauksaimniecības produktu un pārtikas produktu ģeogrāfiskās izcelsmes norāžu un cilmes vietu nosaukumu aizsardzību (3)

“UMBRIA”

EK Nr.: IT-PDO-0117-1520-17.10.2011

AĢIN ( ) ACVN ( X )

1. Nosaukums

“Umbria”

2. Dalībvalsts vai trešā valsts

Itālija

3. Lauksaimniecības produkta vai pārtikas produkta apraksts

3.1. Produkta veids

1.5. grupa. Eļļas un tauki (sviests, margarīns, eļļa u. c.)

3.2. Produkta apraksts, uz kuru attiecas nosaukums (1)

Neapstrādāta augstākā labuma olīveļļa ar nosaukumu “Umbria”, kuram pievienotas ir ģeogrāfiskās papildu norādes “Colli Assisi Spoleto”, “Colli Martani”, “Colli Amerini”, “Colli del Trasimeno” un “Colli Orvietani”, iegūstama vienīgi no olīvbirzīm, kurās audzē šādas šķirnes: “Moraiolo”, “Leccino”, “Frantoio”, “San Felice”, “Rajo” un “Dolce Agogia”. Līdztekus nosauktajām šķirnēm atļauts izmantot arī citas šķirnes, taču nekad nepārsniedzot 20 %.

Minēto šķirņu īpatsvara attiecības ir mainīgas un atkarīgas no attiecīgās ģeogrāfiskās norādes, un tām attiecībām kopējs ir tas, eļļas sastāvā obligāti jābūt “Moraiolo” šķirnes olīveļļai, jo šī šķirne ir neapstrādātās augstākā labuma olīveļļas “Umbria” raksturīgākā šķirne. Turpmāk norādītas šķirņu attiecības.

— Neapstrādāta augstākā labuma olīveļļa “Umbria” ar ģeogrāfisko norādi “Colli Assisi Spoleto”: — “Moraiolo”: ≥ 60 %, — “Leccino” un “Frantoio” (katra atsevišķi vai abas kopā): ≤ 30 %, — citas šķirnes: ≤ 10 %.

— Neapstrādāta augstākā labuma olīveļļa “Umbria” ar ģeogrāfisko norādi “Colli Martani”: — “Moraiolo”: ≥ 20 %, — “San Felice”, “Leccino” un “Frantoio” (katra atsevišķi vai visas kopā): ≤ 80 %, — citas šķirnes: ≤ 10 %.

— Neapstrādāta augstākā labuma olīveļļa “Umbria” ar ģeogrāfisko norādi “Colli Amerini”: — “Moraiolo”: ≥ 15 %, — “Rajo”, ‘Leccino” un ‘Frantoio” (katra atsevišķi vai visas kopā): ≤ 85 %, — citas šķirnes: ≤ 10 %.

— Neapstrādāta augstākā labuma olīveļļa “Umbria” ar ģeogrāfisko norādi “Colli del Trasimeno”: — “Moraiolo” un “Dolce Agogia” (katra atsevišķi vai abas kopā): ≥ 15 %, — “Leccino” un “Frantoio” (katra atsevišķi vai abas kopā): ≥ 65 %, — citas šķirnes: ≤ 20 %.

— Neapstrādāta augstākā labuma olīveļļa “Umbria” ar ģeogrāfisko norādi “Colli Orvietani”: — “Moraiolo” un ‘Dolce Agogia” (katra atsevišķi vai abas kopā): ≥ 15 %, — “Frantoio”: ≤ 30 %, — “Leccino”: ≤ 60 %, — citas šķirnes: ≤ 20 %.

Laižot tirdzniecībā neapstrādāto augstākā labuma olīveļļu “Umbria”, tai jābūt ar šādām īpašībām.

Organoleptiskās īpašības — Defektu mediāna = 0 — Augļainuma mediāna ≥ 3 — Rūgtenuma mediāna ≥ 3 — Sīvuma mediāna ≥ 3

Fizikālās un ķīmiskās īpašības — Krāsa: zaļas līdz dzeltena — Oleīnskābes ekvivalentā izteiktais maksimālais kopējais skābums pēc masas 100 gramos olīveļļas: ≤ 0,65 — Peroksīda skaitlis: ≤ 12 — Ekstinkcijas koeficients ultravioletajā spektra daļā K 232: ≤ 2 — Ekstinkcijas koeficients ultravioletajā spektra daļā K 270: ≤ 0,20 — Oleīnskābe: ≤ 82 % — Kopējais polifenolu saturs: ≥ 100 ppm

Vērtības, kas raksturo krāsu, oleīnskābi un kopējos polifenolus, ir dažādas, bet attiecībā uz katru no ģeogrāfiskajām norādēm tām ir noteikti lielāki ierobežojumi, kā norādīts še turpmāk.

— Neapstrādāta augstākā labuma olīveļļa “Umbria” ar ģeogrāfisko norādi “Colli Assisi Spoleto”: — krāsa: zaļa līdz dzeltena, — oleīnskābe: ≤ 82 %, — kopējais polifenolu saturs: ≥ 150 ppm.

— Neapstrādāta augstākā labuma olīveļļa “Umbria” ar ģeogrāfisko norādi “Colli Martani”: — krāsa: zaļa līdz dzeltena, — oleīnskābe: ≤ 82%, — kopējais polifenolu saturs: ≥ 125 ppm.

— Neapstrādāta augstākā labuma olīveļļa “Umbria” ar ģeogrāfisko norādi “Colli Amerini”: — krāsa: zaļa līdz dzeltena, — oleīnskābe: ≤ 82 %, — kopējais polifenolu saturs: ≥ 100 ppm.

— Neapstrādāta augstākā labuma olīveļļa “Umbria” ar ģeogrāfisko norādi “Colli del Trasimeno”: — krāsa: zaļa līdz zeltaini dzeltena, — oleīnskābe: ≤ 81 %, — kopējais polifenolu saturs: ≥ 100 ppm.

— Neapstrādāta augstākā labuma olīveļļa “Umbria” ar ģeogrāfisko norādi “Colli Orvietani”: — krāsa: zaļa līdz dzeltena, — oleīnskābe: ≤ 82 %, — kopējais polifenolu saturs: ≥ 100 ppm.

3.3. Izejvielas (tikai pārstrādātiem produktiem)

—

3.4. Dzīvnieku barība (tikai dzīvnieku izcelsmes produktiem)

—

3.5. Īpaši ražošanas posmi, kas jāveic noteiktajā ģeogrāfiskajā apgabalā

Neapstrādātās augstākā labuma olīveļļas “Umbria” iegūšanai vajadzīgajām olīvu audzēšanas, olīvu spiešanas un eļļas ražošanas darbībām jānoris vienīgi 4. punktā noteiktajā ražošanas ģeogrāfiskajā apgabalā.

3.6. Īpaši noteikumi griešanai, rīvēšanai, iepakošanai u. c.

Neapstrādāto augstākā labuma olīveļļu “Umbria” laižot tirdzniecībā, tai jābūt fasētai stikla vai alvota skārda traukos. Neapstrādātās augstākā labuma olīveļļas “Umbria” fasēšanai jānotiek ražošanas ģeogrāfiskajā apgabalā, lai garantētu produkta izcelsmes kontroli un nepieļautu to, ka, vaļējā fasējumā esošu olīveļļu transportējot ārpus ģeogrāfiskā apgabala, mazinās un zūd tai raksturīgās 3.2. punktā noteiktās īpašības, it sevišķi olīveļļai “Umbria” tipiskās rūgtenuma un sīvuma garšas nianses, ko nosaka antioksidējošas iedarbības fenolu savienojuma saturs un aromātisko savienojumu sastāvs. Ja olīveļļu fasētu ārpus ražošanas apgabala, tad tās pārliešanas, sūknēšanas, transportēšanas un izkraušanas darbības būtu jāveic biežāk, un gaisa skābekļa iedarbībā varētu zust neapstrādātās augstākā labuma olīveļļas “Umbria” raksturīgās īpašības, kas aprakstītas 3.2. punktā.

3.7. Īpaši noteikumi marķēšanai

Uz fasējuma etiķetes obligāti jānorāda šādi dati:

— aizsargātais cilmes vietas nosaukums,

— olīvu izcelsmes apgabala ģeogrāfiskā norāde,

— to olīvu ražas gads, no kurām olīveļļa iegūta,

— neapstrādāto augstākā labuma olīveļļu marķējuma obligātie elementi, kas paredzēti spēkā esošajos valsts tiesību aktos un ES normatīvajos aktos.

Uz etiķetes aizsargātajam cilmes vietas nosaukumam “Umbria” jābūt rakstītam skaidriem un neizdzēšamiem burtiem un tādā krāsā, kas krasi atšķiras no etiķetes krāsas, un tā, lai tas būtu labi salasāms uz pārējās norādītās informācijas fona.

Ģeogrāfisko norāžu burtu lielums nedrīkst pārsniegt to burtu lielumu, kādi izmantoti, norādot aizsargāto cilmes vietas nosaukumu “Umbria”.

4. Precīza ģeogrāfiskā apgabala definīcija

Olīvu audzēšanas un neapstrādātās augstākā labuma olīveļļas “Umbria” fasēšanas apgabalā ietilpst visa Umbrijas reģiona administratīvā teritorija.

5. Saikne ar ģeogrāfisko apgabalu

5.1. Ģeogrāfiskā apgabala specifika

Neapstrādātās augstākā labuma olīveļļas “Umbria” ražošanas ģeogrāfiskajam apgabalam raksturīgi šādi elementi. Umbrijas reģions atrodas pussalas iekšējā daļā, un tāpēc tajā nav jūtama tipiskā Vidusjūras ietekme, kas klimatu dara mērenāku un ir raksturīga piekrastes apgabaliem. Reljefs reģionā ir lielākoties paugurains ar “iekšzemes paugurainei” raksturīgu morfoloģiju, kas veido apstākļus, kādos olīvu kultūra ir nostiprinājusies gandrīz ekskluzīvi. Gada vidējais nokrišņu daudzums ir 850–981 mm, un gada vidējā gaisa temperatūra ir 12,9° ± 7 °C.

Jūras mīkstinošās ietekmes trūkuma un kalnainā reljefa dēļ neapstrādātās augstākā labuma olīveļļas “Umbria” ražošanas ģeogrāfiskajā apgabalā temperatūras svārstības reģionā bieži vien ir krasas. Umbrijas teritorijai, kur olīvkoki tiek audzēti tipiski paugurainā un kalnu pakāju vidē, raksturīgas tādas īpašības, ka agrotehnisko pasākumu mehanizācijai ir ierobežotas iespējas, tāpēc cilvēkfaktoram ir būtiska nozīme, jo īpaši ražas novākšanas posmā, kuram tādēļ ir jānoris agrāk, lai saglabātu augļu kvalitātes īpašības.

5.2. Produkta specifika

Neapstrādātās augstākā labuma olīveļļas “Umbria” sevišķās īpašības atkarīgas no “Moraiolo” šķirnes klātienes, no kuras izaudzētajām olīvām ir augsts polifenolu saturs, kas organoleptiskajā ziņā piešķir eļļai raksturīgo samērā stipro rūgtenumu. Ražošanas apgabala īpašie augsnes un klimatiskie apstākļi spēcīgi ietekmē eļļas sīvuma pakāpi, savukārt temperatūras svārstības – augļainuma nianses.

Ražas agrā novākšana, ko lielākoties veic ar rokām, ir beidzamais faktors, kas ietekmē neapstrādātās augstākā labuma olīveļļas “Umbria” raksturīgās īpašības, jo nodrošina, ka auļos saglabājas tajos dabīgi esošie antioksidanti, kuru koncentrācija, olīvām pakāpeniski nogatavojoties, samazinās.

5.3. Saikne starp ģeogrāfisko apgabalu un produkta kvalitāti vai īpašībām (ACVN) vai produkta īpašo kvalitāti, reputāciju vai citām īpašībām (AĢIN)

Patēriņam paredzētās neapstrādātās augstākā labuma olīveļļas “Umbria” raksturīgās īpašības atkarīgas galvenokārt no vides savdabīgajiem augsnes un klimatiskajiem apstākļiem un it īpaši no “Moraiolo” olīvu šķirnes specifiskuma, kas apvienojumā ar olīvu ražošanas, olīvu pārstrādes eļļā un olīveļļas fasēšanas īpatnībām, piešķir produktam unikālas un atpazīstamas īpašības.

Olīvu audzēšanai Umbrijā ir ļoti sena tradīcija. Spriežot pēc vissenākajiem arheoloģiskajiem priekšmetiem, olīvas tur audzētas jau pirmajā gadsimtā pirms Kristus. Amelia, Montefalco un Terni pašvaldības teritorijā šur tur atrastas [olīveļļas pārnēsāšanai lietoto] ādas maisu un eļļas spiestuvju paliekas. Gadsimtu gaitā olīvu kultūra pārdzīvoja dažādas pārmaiņas, līdz kļuva svarīgu par Umbrijas reģiona saimniecisko nodarbi ar lielu ekonomisko nozīmi, kāda tai ir pašlaik, it īpaši tirdzniecības plūsmas dēļ, ko tā nodrošina.

Olīvkoku audzēšana ir viena no galvenajām lauksaimnieciskās ražošanas nozarēm šajā reģionā. Tai ir liela ekonomiskā nozīme apgabalā, it īpaši saistībā ar tirdzniecību, kurā olīveļļas produkcijai ir ievērojams īpatsvars šajā reģionā. Olīvkoki Umbrijā tiek audzēti gandrīz vienīgi pauguraines apstākļos, un tāpēc mehanizācijas izmantošana olīvu agrotehnikā tur ir apgrūtināta. Tāpēc Umbrijas olīveļļas specifiskās kvalitātes nodrošināšanai cilvēkfaktoram ir izšķirīga nozīme, it īpaši ražas novākšanā, ko sāk priekšlaikus.

Par šo pagātnē izveidojušos vietējās tautsaimniecības nozari vēl šodien liecina daudzas saglabājušās vidēja un maza apjoma eļļas spiestuves. Apgabala eļļas spiedēju meistarība, pārstrādājot eļļā olīvas kā izejvielas, ir papildu apliecinājums šā produkta neatkārtojamībai.

Atsauce uz specifikācijas publikāciju

(Regulas (EK) Nr. 510/2006 (4) 5. panta 7. punkts)

Valdība ir uzsākusi valsts iebildumu procedūru, aizsargātā cilmes vietas nosaukuma “Umbria” atzīšanas pieteikumu 2011. gada 5. augustā publicējot Itālijas Republikas Oficiālā Vēstneša (Gazzetta Ufficiale della Repubblica Italiana) 181. numurā.

Ražošanas specifikācijas konsolidētā redakcija ir pieejama internetā šādā tīmekļa vietnē:

http://www.politicheagricole.it/flex/cm/pages/ServeBLOB.php/L/IT/IDPagina/3335

vai

tieši atverot Lauksaimniecības un mežsaimniecības politikas ministrijas tīmekļa vietnes mājas lapu (http://www.politicheagricole.it) un pēc tam noklikšķinot uz “Qualità e sicurezza” (ekrāna augšdaļas labajā pusē) un, visbeidzot, uz “Disciplinari di Produzione all’esame dell’UE”.

(1) OV L 343, 14.12.2012., 1. lpp.

(2) OV L 93, 31.3.2006., 12. lpp. Aizstāta ar Regulu (ES) Nr. 1151/2012.

(3) Aizstāta ar Regulu (ES) Nr. 1151/2012.

(4) Skat. 2. atsauci.